
Prome Minister riba invitacion di Parlamento di Aruba a 
duna splicacion di e situacion actualmente cu Hulanda, 
principalmente riba e rol di Parlamento den esaki. Ta trata di e 
pagamento di 5% bek na empleadonan publico y tur esnan cu 
ta traha na fundacionnan cu ta wordo subsidia pa Gobierno. 


Manera cu ta conoci, un die condicionnan cu Hulanda a pone pa 
Gobierno di Aruba por paga e 5% di salario bek na empleadonan 
publico ta, cu mester pasa e ley Landsverordening Normering 
Topinkomens (Wever-Croes norm). E ley aki ta pone un 
maximo na salario di directornan di semi publico. Gobierno a 
entrega e ley aki manera cu Hulanda a pidi pa entrega esaki, 
y asina cu Parlamento a aprobe, a pubic'e tambe y e lo drenta 
den ehecucion dia 1 di augustus 2022. 


Sinembargo, Parlamento, haciendo uzo di su derecho 
constitucional di entrega amienda, a haci cierto cambio na 
e ley. Prome Minister a splica cu durante di reunionnan cu 
Secretario di Estado sra. Alexandra van Huffelen, sra. Van 
Huffelen a indica cu e cambionan aki ta desvia di loke Conseho 
di Minister di Reino a bisa. Premier Wever - Croes na su turno 
a splica Secretario di Estado van Huffelen cu Parlamento ta un 
entidad autonomo cu Gobierno di Aruba tampoco Gobierno di 
Hulanda of di Reino por duna un instruccion na dje. 


Tin division di poder “scheiding der machten”, Parlamento ta 
un y Gobierno ta un. Consecuentemente, Gobierno no por bisa 
Parlamento kico pa haci y kico no pa haci. Sigur no si ta trata di 
su derecho fundamental di trece amienda den leynan. 


Mescos cu na Hulanda, ni Van Huffelen, ni ningun otro Minister 
ta duna instruccion na Tweede Kammer. “Р’езеу ta cuestiona 
e pensamento di Hulanda cu ta implica cu aki na Aruba esey si 
lo por”, Prome Minister Wever - Croes a agrega. 

Na final di e reunion cu Van Huffelen, Prome Minister Wever - 
Croes a pidi e Secretario di Estado pa pone e informacion aki 
riba papel pa por manda esaki Parlamento. “Como hurista mi 
sa kico ta mi rol como Gobierno, y mi no ta bay den e area di 
duna instruccion na Parlamento,” Prome Minister a accentua. 


Concluyendo, Premier Wever - Croes a bisa cu Parlamento 
a keda preocupa cu e anuncio aki p'esey a duna Parlamento 
mas informacion tocante status di e situacion. Indudablemente 
Parlamento lo desea informacion tambe tocante di e conseho 
pa aanwijzing y situacion financiero di Pais Aruba, pues Premier 
Wever - Croes lo percura pa duna Parlamento tur informacion 
den cuadro di transparencia. 

Prome Minister ta cancela biahe pa Nacionnan Uni 


PA ATENDE CU SITUACION ENTORNO 
CONSEHO DI CAFT 


“Cu e trato cu Aruba ta hayando di Reino, mi no ta sinti pa ta 
parti di un delagacion di Reino”” 


"A | 
| о М 
Diahuebs 14 di juli ta tumando luga na New York па Nacionnan 
Uni un reunion hopi importante riba e tema di e SDGs, e 
Metanan di Desaroyo Sostenibel. Prome Minister, considerando 
e ultimo desaroyonan cu Hulanda, a dicidi di cancela su biahe 
y participacion den delagacion di Reino den e reunionnan aki 
despues di a haya e carta di САЙ cu conseho pa ‘aanwijzing. 


E Metanan di Desaroyo Sostenibel a wordo stipula pa paisnan 
di henter mundo pa logra un miho mundo pa aña 2030. Na 
Aruba tambe ta tuma e metanan aki hopi na serio y ta trahando 
hopi duro riba nan y desaroya nan. Prome Minister hunto cu 
delegacion di Reino lo mester tawata presente 
diahuebs 14 di juli pa presenta e resultadonan y e 
progresonan cu Aruba а haci den implementacion в 
di e SDGs. Esaki sigur ta un momento hopi 
importante na unda cu Reino henter ta raporta у В 
Aruba ta un di e pioneronan den Reino cu a haci 
hopi mas riba e tereno aki. 


Prome Minister a duna di conoce cu mester a dicidi 
di cancela e biahe importante aki pa dos motibo. 


DUNA SPLICACION RIBA CARTA DI CAFT: 

E prome motibo ta cu na momento cu e carta di 
CAft a drenta, Prome Minister lo mester tawata 
subiendo avion y bay Merca. Sinembargo no a 
haya oportuno pa bay sin duna un splicacion па e | 
pueblo di Aruba y mesora a yama un conferencia di 
prensa extraordinario pa duna e informacion aki na 
pueblo. Tambe Prome Minister a duna splicacion 
na Conseho di Minister y dia 14 a duna splicacion 
na Parlamento. Di e forma aki, henter Aruba ta 
consciente di loke ta pasando y principalmente pa 
no bay den panico. 


MANDA SEÑAL: 

E motibo principal pa cancela su biahe, Prome Minister a duna 
di conoce ta cu ora ta na Nacionnan Uni den un setting asina, 
ta representa y ta parti di Reino. E slogan di Reino Hulandes 
na Nacionnan Uni ta 'Four Countries, One Kingdom”. (Cuatro 
Pais y Un Reino). 

“Y na e momentonan aki, cu e trato cu nos ta hayando di 
Hulanda, Aruba no ta sinti su mes parti di e Reino aki na unda 
mester ta uni, trahando riba metanan sostenibel pa por logra un 
miho mundo na 2030. Mi no ta sinti pa ta parti di un delagacion 
di Reino bou di e slogan aki di Reino. Esaki ta un señal cu 
Gobierno di Aruba y ami a manda tambe, no solamente pa 
Hulanda comprende kico nan ta haciendo, pero pa Nacionnan 
Uni tambe comprende kico ta pasando den Reino”, Prome 
Minister a expresa. 


Prome Minister Evelyn Wever-Croes a enfatisa, “Nos ta sigui 
cu positivismo y cu e mesun determinacion. Pasobra e pais 
aki, Aruba, ta di nos. E ta di nos tur. Y ta nos tur mester uni y 
traha duro pa hiba nos pais padilanti. Niun hende ta bay yuda 
nos den esaki. Nos a wak esaki caba. Un cos si, manera nos 
himno ta bisa, ‘Nos amor ра nos Aruba ta asina grandi cu no 
tin nada pa kibr'e. Y nos lo no permiti nada ni ningun hende 
kibra nos pais”. 

Dangui Odube: 


Е reunion hunto cu e president di SITA tabata exitoso 


GOBIERNO TA SIGUI TRAHA PA FALICITA 


BIAHAMENTO PA NOS ISLA 

Diamars Minister di Turismo y Salud Publico sr. Dangui 
Oduber a tene un reunion hopi exitoso cu e president di SITA 
di Americas. Gobierno di Aruba ta sigui traha pa yega na un 
acuerdo den un colaboracion nobo cu SITA caminda ta sigui 
traha riba e mehoracion di e experencia di nos biaheronan. 


Den pasado durante e pandemia ya caba a traha di serca 
cu SITA pa locual ta trata e credencialnan di salud. Awor 
ta trahando riba un otro proyecto cu ta yama Digital Travel 
Credentials (DTC), e credentialnan aki ta pa simplifica henter e 
proceso cu e biahero ta pasa aden, e verificacion aprobacion. 
Tur hende ta buscando pa biaha na mes manera bek prome cu 
e pandemia, na un manera simpel y placentero. 


SITA ta un compania multinacional di technologia di informacion 
cu ta duna servicio di IT y telecomunicacion na e industria 
aereo. E compania ta duna servicio na mas o menos 400 
miembro y 2,800 cliente rond mundo. Nan ta atende un 90% di 


e mundo di aviacion. Pa hopi aña SITA tin un hopi bon relacion 
di trabou cu Aruba Airport Authority. 


E proyecto di DTC ta un proyecto hopi inovativo y interesante 
cu lo percura pa e biahero por biaha atrobe sin ningun tipo di 
preocupacion. Na momento cu turista Mericano check-in y haci 
su pre-screening na Merca, e ta yega Aruba y pasa imigracion 
nan na un manera hopi facil y eficiente. 


Minister Oduber ta hopi contento di con e reunion a bay caminda 
por a hiba un bon combersacion cu e representantenan di 
SITA y e president di Americas. Caminda por a intercambia 
pensamento y comparti informacion, pora papia di e importancia 
di e proyecto di DTC ta pa Aruba. 


Cu e apoyo di SITA, Aruba lo por ricibi turista nan man habri 
y na mes momento sigurando e seguridad di nos hendenan y 
tambe reduci e contagio di Covid19. 

Siman pasa Minister di Enseñansa Endy Croes a presencia 
diescinco ceremonia di graduacion. Entre nan e ceremonia 
di graduacion di e studiantenan di EPI sector di ‘Hospitality 
8 Tourism' cu a finalisa nan estudio exitosamente y a ricibi 
nan diploma. Un total di 54 graduado cu ta representa un 
porcentahe di 54%. Minister Endy Croes tabatin e honor pa 
dirigi palabra ne ocasion special aki pa felicita e graduadonan 
y a expresa di ta sumamente orguyoso pa mira nos hobennan 
finalisa nan estudio. Esaki ta e resultado: di boso esfuerso, 
deseo, disciplina, dedicacion y determinacion. Educacion ta 
e pilar, base firme y fuerte di nos bida y un nacion. Awe e 
graduado ta mira cu tur e esfuersonan a duna su fruto. Den 
e otro etapa di bida aki, algun lo bai traha y otronan lo sigui 
studia. E mandatario a sigui bisa: cu si mi por a duna boso un 
conseho probecha pa boso sigui siña y prepara bo mes pa 
mañan ta ciudadanonan exitoso cu por sigui hiba nos dushi 
pais pa dilanti. 


Pa finalisa e Mandatario ta gradici staf y personal, docente, 
mentornan y tur esnan cu a guia cada un studiante pa yega na 
a exito aki. Alabes ta felicita e mayornan y famianan cu duna 
sosten. Danki pa kere den boso yiu y sostene nan den nan 
educacion. Masha pabien tur graduado, fiha boso meta, у Ба! 
p'e. Keda semper enfoca riba bo metanan, cu determinacion y 
fe bo ta logra. Enseñansa ta e yabi pa futuro. 

Minister Endy Croes: 
ПА DI КАВІ 


Siman pasa Kabinet Gouverneur a tuma despedida di trabou 
di nan Director sr. John Newton cu a traha pa varios aña aki na 
Aruba. Den un bon ambiente y ceremonia na Surfside Marina 
Gobernador sr. Alfonso Boekhoudt a yama danki na sr. John 
Newton y gradicie pa su excelente trabou desplega durante 
tur e añanan aki. Sigui pa sr. John Newton cu tambe a hiba 

Recientemente па veld di Britannia a tuma luga e ultimo wega 
di e Campeonato Aruba Bank Liga Plata-Division Damas. 
Ekipo di SV Bubali ta titula campeon di Copa Aruba Bank Liga 
Plata Femenino derotando Dakota 6-3. Rachella ‘Sofia’ Mora 
ta sali ‘MVP’ y ‘Тор Scorer’. 

Minister Endy Croes ta gradici tur participante, ekiponan, 


palabra y a comparti varios di su experiencia trahando aki na 
Aruba pa Kabinet Gouverneur. Prome Minister di Aruba sra. 
Evelyn Wever - Croes y Minister sr. Endy Croes presente na 
e ceremonia aki tambe a desea sr. John Newton hopi exito 
den su trabou nobo. Mas di e bunita ceremonia aki por wordo 
aprecia riba e potretnan adhunto. 

orgaizadonan, mayornan, boluntario y entrenado pa haci e 
Campeonato Aruba Bank Liga Plata-Division Damas un exito. 
Palabranan di pabien tambe na e ekipo dinamico di AVB cu 
ta organisa tur e weganan. Semper cu Deseo, Disciplina, 
Dedicacion y Determinacion nos ta logra nos metanan. Masha 
pabien na ekipo ganado! 

REGISTRO DI INSTALADORNAN DI GAS 2022 


ДЕ 


ECHNISCHÉ 


RUB! 


SPECTIES 


ш E s E uN» 
Abase di art. 13 Veiligheidsbesluit gasreservoirs еп 
gasinstallaties DTI tin un registro di instaladornan di gas. 
Recientemente DTI a otorga na e instaladornan di gas reconoci 
un prolongación di nan installateursvergunning por medio di un 
badge di 2022 y tambe nan a ricibi nan Decreto Ministerial 
(Ministeriële Beschikking) . 


Informacion a ser duna un bez mas encuanto reglanan y 
vigilancia cu ta ser uza riba e calidad di nan trabow pa asina 
por garantisa seguridad y un mihor servicio na e comunidad di 
Aruba. 


E otorgamento a tuma lugar door di Hoofd van Dienst wnd., Sra. 
Richella Dorothal y Chef Stoomwezen, Sr. Sylvio Werleman. 
Tin un total di 10 Gasinstallateur registra pa aña 2022. 

E register oficial di e instaladornan reconoci door di DTI pa 2022 
ta obtenibel via email dti.gaskeuring@gmail.com, facebook y 
na balie di DTI. 


Abase di art. 2, AB 2005 no 72, tur instalacion di gas cu ta ser 
utiliza pa uzo comercial, mester wordo gekeurd door di DTI y 
pa esaki tuma lugar, tin un proceso cu mester wordo cana por 
medio di e instalador di gas cu ta riba e registro di DTI. 

Tur restaurants, hotels, appartementen complex, foodtrucks, 
panaderia, laundry y lo demás lugarnan cu tin un instalación 
di gas pa uzo comercial tin cu contact un di e instaladornan 
reconoci pa asina encamina e proceso di keuring door di DTI. 
Sin un instalador di gas reconoci pa DTI e keuring no por tuma 
lugar. 


Un instalación di gas cu wordo gekeurd lo ricibi un vergunnig y 
su fecha di vencimento lo ta después di 5 aña. 

Esaki ta indica cu cada 5 aña un instalación di gas tin cu wordo 
herkeurd. 

Con bo por bin na remarca pa ta un instalador di gas reconoci? 
Pa bin na remarca como un instalador di gas reconoci e 
persona/compañia mester tin por lo menos un diploma MTS- 
werktuigoouwkunde of un diploma gelijkgesteld y lo mester 
entrega un petición por escrito indicando cu e ta desea di ser 
reconoci como un instalador di gas. Despues di esaki lo sigi un 
interview cu e persona pa asina evalua su experiencianan y 
conocimento di e materia. 


Pa mas informacion por tuma contacto via e email dti. 
gaskeuring@gmail.com. 

DTI ta gradici e instaladornan pa nan trabounan eherci durante 
e añanan anterior y tambe ta desea nan, tur clase di exito. 


Esnan cu es aña aki ta riba e registro di instalador reconoci 
door di DTI ta; 


[# | BEDRIFSNAAM | NAAMINSTALLATEUR | 
|3 | Aruba Gas Supply Co., Ltd. (ARUGAS) | Alias DarrelS. | 
| 4 | Bill Total Technic Service | Beeldsnijder, | 
| NATI 
[5 | Bopel Technical Services N.v. | Wolff, Carlos’. | 


6 Check cu Chikí Plumbing VBA 
Cristal Mechanical Services NV Helder, Victor R. Jr 

ES C.S. Engineers & Consultants N.V. Simon, Carroll В.Р. 

ЕЯ D.R. Kock Water & Gas Installatie Kock, Denny R. 

Exxcell Technical Services vba an der Linden, Eric C.H. | 

CONDECORACION REAL 
ARUBA 


www.gobierno.aw 
www.overheid.aw 
Ta ricibi www.government.aw 
peticionnan pa aña 
2023 entrante dia 5 mei 2022 
E ultimo dia pa entrega peticionnan 
ta dia 25 juli 2022 


PA MAS INFORMACION POR YAMA OF MANDA E-MAIL: 


sra. F.Perez-Lopez tel: 583-8425 | sr. V. Frank tel: 740-7071 | condeco.aruba@gmail.com 


DESPUES DI TEMPESTAD, 
LAMA TA BIRA CALMO ATROBE. 
ESAKI TA OPORTUNIDAD PA NABEGA Y RECUPERA. 
CU BISTA RIBA E HORIZONTE INSIGUR, 

PERO CONSCIENTE CU NOS LO SURPASA ATROBE, 
ТОВ RETO NOS DILANTI COMO UN SOCIEDAD UNI. 

MANTENE CALMO Y UZA TUR MAL TEMPO 

COMO UN OPORTUNIDAD PA SIÑA Y INNOVA 

Y CONBIRTI E CRISIS CU NOS A PASA ADEN, 
DEN SPERANSA Y POSIBILIDAD NOBO PA NOS TUR. 

